**OBAVIJEST O PROVEDBI SAVJETOVANJA SA ZAINTERESIRANOM JAVNOŠĆU O NACRTU PRAVILNIKA O NAČINU PRUŽANJU ZDRAVSTVENE ZAŠTITE STRANCU KOJI NEZAKONITO BORAVI U REPUBLICI HRVATSKOJ**

Donošenje Pravilnika o načinu pružanja zdravstvene zaštite strancima koji nezakonito borave u Republici Hrvatskoj jedna je od obveza u otklanjanju nedostataka koje je Europska komisija utvrdila u evaluacijskom izvješću za osiguravanje ulaska Republike Hrvatske u schengenski prostor i uspostavu praćenja rada i evaluacije primjene schengenske pravne stečevine.

Stoga je žurno donošenje navedenog Pravilnika obaveza Republike Hrvatske u ispunjavanju preporuke Europske komisije  za evaluacijsko područje Povrat i ponovni prihvat s ciljem osiguranja svakodnevnog pristupa zdravstvenoj zaštiti strancima u centrima za zadržavanje (Prihvatnom centru za strance u Ježevu te Tranzicijsko prihvatnim centrima u Trilju i Tovarniku).

Slijedom navedenoga, a u cilju žurnog donošenja predmetnog pravilnika, Ministarstvo zdravstva provodi savjetovanje sa zainteresiranom javnošću o Nacrtu pravilnika u trajanju od 15 dana.